बनारस हिंदू विश्वविद्यालय से शिक्षा हासिल करने वाले पंडित अखिलेश शर्मा जयपुर में ऐसी अस्पताल की परियोजना पर काम कर रहे हैं। उनकी टीम में कुल 22 लोग हैं जिनमें 10 डॉक्टर तथा ज्योतिषी और वेदाचार्य शामिल हैं। जानकारी के मुताबिक 50 बेडों वाला यह अस्पताल इस साल दिसंबर से पहले बनकर तैयार हो जाएगा। यह टीम ज्योतिष को मेडिकल साइंस से जोड़कर एक पाठ्यक्रम तैयार करने की दिशा में भी प्रयासरत है जिसे फिलहाल ‘एस्ट्रोमेडिकल साइंस’ नाम दिया गया है।